Senbei

Lumrahé, senbei iku rasané asin amarga diwènèhi uyah, nanging ana uga kang rasané legi. Variasi rasa senbei ya iku senbei rasa miso, rasa kecap asin, lan rasa wijèn. Senbei rasa kecap asin kang diungkus déning nori utawa ing ndhuwure diwènèhi nori diarani nori senbei.

Senbei tradhisional dipanggang nganggo areng. Sawisé mateng, senbei diolesi nganggo campuran kecap asin lan mirin. Ing Kanto, bakul senbei manggang dagangane salembar-salembar ing papan panggonan. Déné bakul senbei ing Kansai ngadol senbei kang wis digawé ing papan liya.

 Jinis 
Senbei kapérang miturut bahan nggawéne.
 Senbei legi saka glepung lan endhog pitik (amami senbei)
Senbei minangka sesebutan kanggo manéka warna kuweh garing tradhisional ing Kansai lan rasané legi kaya biskuit. Tuladhané kawara senbei (senbei gendhèng) kang wujudé kaya gendhèng lan wernane coklat tuwa. Bahane ya iku glepung, gula pasir, lan endhog pitik. Roti saka Kyoto kang diarani yatsuhashi uga kalebu jinising iki sanajan digawé saka glepung beras.
 Senbei saka beras (beika senbei)
 Senbei urang saka glepung kenthang utawa glepung liyané (ebi senbei).

Kategori:Olah-olahan Jepang